नेपाली टोलीका प्रशिक्षक बालगोपाल महर्जनले माल्दिभ्सलाई हराउन नेपाल सक्षम भएको दाबी गरेका छन् । उनले भने, ‘हामी माल्दिभ्सलाई हराउने क्षमता राख्छौँ । समूह चरणबाटै राम्रो लयमा रहेकाले सोही लयलाई निरन्तरता दिन नेपाल सफल हुन्छ ।’ प्रिम्याच कन्फ्रेन्समा प्रशिक्षक महर्जनले खेलाडीले आफ्नो शतप्रतिशत मिहिनेत लगाउने विश्वास व्यक्त गरे । उनले भने, ‘हामीले जतिसक्दो राम्रो गर्ने प्रयास गरिरहेका छौँ । हाम्रा प्लेइङ सेट मात्र होइन, बेन्च पनि बलियो भएको छ ।’ निकै आत्मविश्वासी देखिएका महर्जनले सम्पूर्ण देशको ध्यान साफ च्याम्पियनसिपमा भएकाले सोहीअनुसारको प्रदर्शन गर्नुपर्ने दायित्व नेपालसँग रहेको बताए ।
